Brunbrova strigo

La Brunbrova strigo (Pulsatrix koeniswaldiana) estas mezgranda specio el la birda genro Pulsatrix, kaj apartenas al la pli granda grupo de noktaj rabobirdoj konataj kiel Strigedoj, kiuj enhavas inter aliaj la speciojn kiuj estas nomataj strigoj. La alia grupo estas la Titonedoj, el kiuj plej multaj specioj apartenas al la genro de turstrigoj.

Ĝi troviĝas en plej nordorienta Argentino, suda Brazilo, kaj sudorienta Paragvajo.

Taksonomio kaj sistematiko
La Brunbrova strigo povus formi superspecion kun la striventra strigo (P. melanota). Oni sugestis, ke ili estas samspeciaj, sed ili havas malsamajn morfologion kaj voĉojn. Ĝi estas monotipa.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021

Aspekto
La brunbrova strigo estas ĉirkaŭ 44 cm longa. Maskloj pezas 405 ĝis 562 g kaj inoj 331 ĝis 670 g. Ĝi havas brunan vizaĝdiskon ĉirkaŭitan de okro, blankan mentonmakulon kaj kremkolorajn "brovojn" super kaŝtanbrunaj okuloj. Ĝia brusto, supraj partoj kaj vosto estas malhele ĉokoladbrunaj, kaj la vosto havas blankajn striojn. La ventro estas flavecbruna kaj la cetero de la subaj partoj estas helokra. La junulo estas komence preskaŭ tute blanka kaj iom post iom atingas plenkreskan plumaron dum pluraj jaroj.Holt, D. W., R. Berkley, C. Deppe, P. L. Enríquez, J. L. Petersen, J. L. Rangel Salazar, K. P. Segars, K. L. Wood, E. de Juana, kaj J. S. Marks (2020). Tawny-browed Owl (Pulsatrix koeniswaldiana), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 7an de Septembro, 2021.

Distribuado kaj habitato
La Brunbrova strigo troviĝas en Brazilo ekde la subŝtato Espírito Santo suden ĝis norda Rio Grande do Sul kaj la tuj apudaj areoj de orienta Paragvajo kaj nordorienta Argentino. Ĝi loĝas en humidaj tropikaj arbaroj, malfermaj arbaroj, kaj arbaroj dominitaj de ĉiamverdaj araŭkarioj. Laŭ alteco ĝi varias de marnivelo ĝis ĉirkaŭ 1 500 m.

Kutimaro
Manĝado
La Brunbrova strigo estas noktula. Ĝi ĉasas en la kanopeo el ripozejo, kaptante malgrandajn mamulojn, birdojn, grandajn insektojn, kaj probable aliajn malgrandajn vertebrulojn.

Reproduktado
La reprodukta fenologio de la Brunbrova strigo estas malmulte studita. Ĝia nesta sezono ne estas determinita. La ovodemetado estas kutime de du ovoj, demetitaj en arba kavaĵo, kaj kovataj de la ino. Ambaŭ gepatroj zorgas pri elnestiĝintaj idoj.

Voĉo

La maskla Brunbrova strigo faras "[m]alaltan, descendan sekvencon de gorĝecaj, ventroparolaj 'brrr brrr brrr brrr' aŭ 'ut ut ut ut ut' notoj, akcelante kaj pli malfortigante ĉe [la] fino", al kio la ino respondas per pli altatonigita krio.

Statuso
La IUCN taksis la brunbrovan strigon kiel Malplej Zorgigan. Ĝia populacio ne estis determinita, kaj oni supozas, ke ĝi estas "relative malofta, aŭ plej bone nekutima". Ĝi troviĝas en iuj protektitaj areoj, sed ĝia vivejo en la Atlantika Arbaro estas multe reduktita kaj fragmentita.

Referencoj

Kategorio:Strigedoj
Kategorio:Birdoj de Sudameriko
Kategorio:Birdoj de Brazilo